open-index/open-wikipedia-markdown huggingface dataset:
வெடிமருந்தின் வரலாறு

thumb|முதன்முதலில் சீன மொழியில் எழுதப்பட்ட வெடிமருந்தின் சூத்திரம். நூல் உஜிங் சோங்யாவோ. ஆண்டு கி. பி. 1044.
வெடிமருந்து என்பது முதன்முதலில் உருவாக்கப்பட்ட வெடிக்கும் பொருள் ஆகும். இது சீனாவின் நான்கு பெரிய கண்டுபிடிப்புகளில் ஒன்றென பொதுவாக பட்டியலிடப்படுகிறது. இது தாங் அரச மரபின் ஆட்சிக்காலத்தின் பின்பாதியில் உருவாக்கப்பட்டது. ஆனால் முதன்முதலில் பதிவு செய்யப்பட்ட வெடிமருந்தின் சூத்திரமானது சாங் அரச மரபின் ஆட்சிக் காலத்தின் போது தோன்றுகிறது. வெடிமருந்தை பற்றிய தகவல்களானது ஆசியா, மத்திய கிழக்கு மற்றும் ஐரோப்பா முழுவதும் வேகமாக பரவியது. இதற்கு முக்கிய காரணமாக கருதப்படுவது பதிமூன்றாம் நூற்றாண்டில் நடந்த  மங்கோலிய படையெடுப்புகள் என்று கருதப்படுகிறது. 1267 ஆம் ஆண்டு ரோஜர் பேகன் எழுதிய ஒபுஸ் மஜுஸ் கட்டுரை மற்றும் 1280ஆம் ஆண்டு காசன் அல்-ரம்மா எழுதிய கட்டுரை ஆகியவற்றில் வெடிமருந்துக்கான எழுதப்பட்ட சூத்திரங்கள் காணப்படுகின்றன. போர்க்களங்களில் வெடிமருந்து சிறிதளவேனும் குறைந்தது பத்தாம் நூற்றாண்டிலாவது நெருப்பு அம்புகள், வெடிகுண்டுகள் மற்றும் நெருப்பு வாள்கள் ஆகியவற்றில் பயன்படுத்தப்பட்டுள்ளது.

## உசாத்துணை
* 
* 
* 
* .

பகுப்பு:ஆயுத வரலாறு
பகுப்பு:போர்த்தளவாடங்கள்
பகுப்பு:இரசவாதம்
கடற் பறவைகள் பாதுகாப்பு சங்கம்

**கடற் பறவைகள் பாதுகாப்பு  சங்கம்** (*Association for the Protection of Sea-Birds*) இங்கிலாந்தில் 1860 ஆம் ஆண்டுகளின் பிற்பகுதியில் உருவாக்கப்பட்டது.  இங்கிலாந்திலுள்ள கடற்கரை நகரமான பிரிட்லிங்டன் நகர பேராலயத்தில் அப்போது பதவியிலிருந்த என்றி ஃபிரடெரிக் பாரன்சு-லாரன்சு இச்சங்கத்தை உருவாக்கினார். . இக்காலத்தில் முட்டை சேகரித்தல் மற்றும் காட்டு விலங்குகளை குறிப்பாக பறவைகளை சுட்டுக்கொல்லும் நடவடிக்கைகள் உச்சத்தை அடைந்திருந்தன. விளையாட்டிற்காக கடற் பறவைகளை சுட்டு வீழ்த்துவதை நிறுத்த வேண்டும் என்பது என்றியின் நோக்கமாகும். நடைமுறையிலுள்ள கடற் பறவைகள் பாதுகாப்புச் சட்டம் 1869 ஆம் ஆண்டு இங்கிலாந்து பாராளுமன்றத்தில் நிறைவேற்றப்பட்டது.  யார்க்சையர் மாகாணத்தில் கடற் பறவைகள் பாதுகாப்பு சங்கத்தை என்றி முன்னெடுத்தார். தான் காப்பாளராக இருந்த கடலோர நகரமான இரைடில் இச்சங்கத்தின் ஒரு கிளையையும் உருவாக்கினார்.  
## மேற்கோள்கள்

பகுப்பு:சுற்றுச்சூழல் பாதுகாப்பு
பகுப்பு:பறவைகள்
கோத்தா பாரு (பேராக்)

*([[கோத்தா பாரு]] எனும் பெயரில் மற்றொரு நகரம் [[கிளாந்தான்]] மாநிலத்தின் அரச நகரமாகவும், தலைநகரமாகவும் உள்ளது)*

**கோத்தா பாரு** என்பது (மலாய்:*Kota Bharu*; ஆங்கிலம்:*Kota Bharu*; சீனம்:*哥打巴鲁*) மலேசியா, பேராக் மாநிலத்தில், கம்பார் மாவட்டத்தில் உள்ள ஒரு சிறு நகரம். இந்த நகரத்தைப் *பேராக் கோத்தா பாரு* என்று அழைக்கிறார்கள். இது ஒரு கிராமப்புற நகரம். 

கோப்பேங் நகரில் இருந்து 7 கி.மீ. தொலைவில் ஓர் ஒதுக்குப்புறமான கிராமப் பகுதியில் இந்தச் சிறு நகரம் அமைந்து உள்ளது. முன்பு கோத்தா பாரோ (*Kota Bahroe*) என்று அழைக்கப்பட்டது. இப்போது கோத்தா பாரு என்று அழைக்கப் படுகிறது.

## வரலாறு

கோத்தா பாருவை கோப்பேங் நகருடன் இணைப்பதற்கு ஒரே ஒரு சாலை மட்டுமே உள்ளது. இங்கு ஒரு சிறிய இரயில் நிலையம் உள்ளது. ஈயச் சுரங்கத் தொழில் சிறப்பாக இருந்த காலத்தில் இந்த நகரம் பிரகாசமாக இருந்தது. 

ஈயச் சுரங்கத் தொழில் முடிவுற்றதும் இந்த நகரம் வெறிச்சோடிப் போய் விட்டது. கைவிடப்பட்ட நிலையில் பல கடைவீடுகளும் கட்டடங்களும் உள்ளன. 

பேராக் மெட்ரிகுலேஷன் கல்லூரி (Perak Matriculation College) மற்றும் ஒருங்கிணைந்த கோப்பெங் உண்டுறைப் பள்ளி (Gopeng Fully Integrated Boarding School) ஆகிய இரண்டு உயர்க் கல்விக்கூடங்கள் இங்கு உள்ளன.

### ரப்பர்த் தோட்டங்கள்

1890-ஆம் ஆண்டுகளில் இங்கு நிறைய ரப்பர்த் தோட்டங்கள் இருந்தன. கோத்தா பாருவிற்கு அருகாமையில் இருந்த சில ரப்பர்த் தோட்டங்கள்: 

* சாங்லோப் தோட்டம் (Ladang Sanglop) 
* கோப்பேங் தோட்டம் (Ladang Gopeng) 
* சிப்போக் தோட்டம் (Ladang Chipok) 
* மோய்னாலோய் தோட்டம் (Ladang Moynaloy) 
* சுங்கை பத்து தோட்டம் (Sungai Batu Estate) 
* கிந்தா கிளாஸ் தோட்டம் (Ladang Kinta Kellas)
* கோத்தா பாரு தோட்டம் (Ladang Kota Bahroe) 

இவற்றுள் கோத்தா பாரு தோட்டம் இன்றும் உள்ளது. அங்கே ஒரு தமிழ்ப்பள்ளியும் உள்ளது. 

இங்கு ஈயம் இருப்பது கண்டுபிடிக்கப் பட்டதும் அங்கு இருந்த சில தோட்டங்கள் விற்கப்பட்டன. அங்கு தொழில் புரிந்த தமிழர்களில் பெரும்பாலோர் வேறு இடங்களுக்கு இடம்பெயர்ந்து விட்டார்கள்.

## கோத்தா பாரு தமிழ்ப்பள்ளி

கோத்தா பாரு தோட்டத்தில் ஒரு தமிழ்ப்பள்ளி உள்ளது. அதன் பெயர் கோத்தா பாரு தமிழ்ப்பள்ளி (SJK (T) Ladang Kota Bahroe). இந்தப் பள்ளியில் 35 மாணவர்கள் பயில்கிறார்கள். 6 ஆசிரியர்கள் பணி புரிகிறார்கள்.

1912-ஆம் ஆண்டில் உருவாக்கப்பட்ட பள்ளி. அப்போது 20 மாணவர்களுடன் தொடக்கப் பட்டது. ஒரு காலக் கட்டட்த்தில் 60 மாணவர்கள் இந்தப் பள்ளியில் பயின்றார்கள். ரப்பர் தோட்டமாக இருந்த இந்தத் தோட்டம் எண்ணெய்ப் பனைத் தோட்டமாக மாற்றப் பட்டது. 

அதனால் தமிழர்கள பலர் வேலை இழந்தனர். தமிழர்களுக்குப் பதிலாக வங்காள தேசிகளும் இந்தோனேசியர்களும் கோத்தா பாரு தோட்டத்தில் வேலை செய்கிறார்கள்.

**[https://www.facebook.com/sjktladangkotabahroe.ladangkotabahroe.5/photos_all பேராக் கோத்தா பாரு தமிழ்ப்பள்ளியின் படங்கள்]**

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
ஸ்னோ வைட் அண்ட் த செவன் டுவார்ப்ஸ் (1937 திரைப்படம்)

**ஸ்னோ வைட் அண்ட் த செவன் டுவார்ப்ஸ்** என்பது 1937 ஆம் ஆண்டு வெளிவந்த அமெரிக்க இயங்குபடம் ஆகும். இந்தத் திரைப்படத்தை வால்ட் டிஸ்னி திரைப்பட தயாரிப்பு நிறுவனம் தயாரித்திருந்தது. 1812 ஆம் ஆண்டு எழுதப்பட்ட ஜெர்மானிய தேவதை கதையை அடிப்படையாகக் கொண்டு இந்தத் திரைப்படம் தயாரிக்கப்பட்டது. டிஸ்னி நிறுவனத்தால் தயாரிக்கப்பட்ட முதல் முழுநீள இயங்குபடம் இதுவேயாகும்.

1938 ஆம் ஆண்டின் ஆஸ்கர் விருது வழங்கும் நிகழ்ச்சியில் இந்தத் திரைப்படம் சிறந்த இசைக்காக பரிந்துரைக்கப்பட்டது. அடுத்த ஆண்டு தயாரிப்பாளர் வால்ட் டிஸ்னிக்கு இந்த திரைப்படத்திற்காக கௌரவ ஆஸ்கார் விருது வழங்கப்பட்டது. இந்த விருது தனித்துவமானதாக இருந்தது. ஏனெனில் ஒரு பொதுவான ஆஸ்கர் சிலையும் 7 சிறிய ஆஸ்கர் சிலைகளும் இந்த விருதிற்காக வழங்கப்பட்டன.

அமெரிக்க திரைப்பட நிறுவனமானது இந்தத் திரைப்படத்தை 100 சிறந்த அமெரிக்க திரைப்படங்களில் ஒன்றாக தரப்படுத்தியுள்ளது. 2008ஆம் ஆண்டு எக்காலத்திலும் வெளிவந்த சிறந்த அமெரிக்க இயங்கு திரைப்படமாக இத்திரைப்படத்திற்கு பெயரிட்டது.

## மேற்கோள்கள்

## உசாத்துணை

* 
* Walt's Masterworks: ''Snow White and the Seven Dwarfs'' at Disney.com (archived)
* 
*  
* 
* 
* 
* 
* 
**Streaming audio**
* ''Snow White'' on Lux Radio Theater: December 26, 1938. Guest appearance by Walt Disney.
* ''Snow White'' on Screen Guild Theater: December 23, 1946

பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:1937 திரைப்படங்கள்
பகுப்பு:ஆங்கிலத் திரைப்படங்கள்
பறவையியல் சங்கங்கள் பட்டியல்

பின்வருபவை பல நாடுகளில் உள்ள பறவையியல் சங்களின் பட்டியல் (*List of ornithological societies*) ஆகும்.

## ஆப்பிரிக்கா

; தென்னாப்பிரிக்கா

* பறவை வாழ்க்கை தென்னாப்பிரிக்கா

## ஆசியா

; இந்தியா

* பம்பாய் இயற்கை வரலாற்று சங்கம் (பி.என்.எச்.எஸ்): மும்பை (முன்பு பம்பாய்) 
* சலீம் அலி நினைவு பறவையியல் மற்றும் இயற்கை வரலாற்று மையம், (SACON) கோயம்புத்தூர்.

; ஜப்பான்

* ஜப்பானின் காட்டுப் பறவைகள் சங்கம் (WBSJ)
* யமாசினா பறவையியல் நிறுவனம்

; தென் கொரியா

* பறவைகள் கொரியா

## [[கரீபியன்]]

* கரீபியன் பறவைகளின் பாதுகாப்பு மற்றும் ஆய்வுக்கான சமூகம்

; டொமினிக்கன் குடியரசு

* ஹிஸ்பானியோலன் பறவையியல் சங்கம்

## ஐரோப்பா

; டான்மார்க்

* டான்ஸ்க் ஆர்னிடோலோஜிஸ்க் முன்னறிவிப்பு

; பிரான்ஸ்

* Ligue pour la Protection des Oiseaux [fr] (LPO)

; ஜெர்மனி

* Deutsche Ornithologen-Gesellschaft

; இத்தாலி

* LIPU, லேகா இத்தாலியானா புரோட்டீசியோன் உசெல்லி

; நோர்வே

* நோர்வே பறவையியல் சங்கம்

; போலந்து

* பறவைகள் பாதுகாப்புக்கான போலந்து சமூகம் (OTOP)

; ஸ்பெயின்

* ஸ்பானிஷ் பறவையியல் சமூகம்
* கற்றலான் பறவையியல் நிறுவனம்

; சுவீடன்

* Sveriges ornitologiska frening (SOF)

; சுவிட்சர்லாந்து

* சுவிஸ் பறவையியல் நிறுவனம் (வோகல்வார்டே)

; ஐக்கிய இராச்சியம்

* இங்கிலாந்து பறவையியலாளர்கள் குழுமம்
* இங்கிலாந்து பறவையியலாளர்கள் சங்கம் (BOU)
* இங்கிலாந்து ஆர்னித்தாலஜி அறக்கட்டளை (BTO)
* இங்கிலாந்து பறவைகள் அரிதான குழு
* மாக்டலீன் கல்லூரி பறவையியல் சங்கம்
* ஆக்ஸ்போர்டு பறவையியல் சங்கம் (OOS)
* பறவைகள் பாதுகாப்புக்கான ராயல் கழகம் (RSPB)
* ஸ்காட்லாந்து பறவையியலாளர்கள் குழுமம்
* காட்டுப்பறவை மற்றும் ஈரநில அறக்கட்டளை (WWT)

## வட அமெரிக்கா

; கனடா

* பறவை ஆய்வுகள் கனடா
* கனடிய பறவையியலாளர்கள் சங்கம்

; கோஸ்ட்டா ரிக்கா

* அசோசியாசியன் ஆர்னிடோலஜிகா டி கோஸ்டாரிகா
* ஃபண்டசியன் ராபேஸ் டி கோஸ்டாரிகா

; மெக்சிகோ

* சிபாமெக்ஸ், லா செசியான் மெக்ஸிகானா டெல் கான்செஜோ இன்டர்நேஷனல் பாரா லா ப்ரெசர்வாசியன் டி லாஸ் அவெஸ், ஏ.சி.

; அமெரிக்கா

* அமெரிக்க பறவை வளர்ப்பு சங்கம்
* அமெரிக்க பறவையியல் சங்கம் (அமெரிக்க பறவையியலாளர்கள் சங்கம் மற்றும் கூப்பர் பறவையியல் சங்கம் ஆகியவற்றின் இணைப்பால் 2016 இல் உருவாக்கப்பட்டது)
* கள பறவையியலாளர்கள் சங்கம்
* பெயர்ட் பறவையியல் கிளப் 
* பறவையியல் கார்னெல் ஆய்வகம்
* தேசிய ஆடுபோன் சமூகம்
* பறவையியல் சபை
* பசிபிக் கடல்பறவை குழு
* இராப்டார் ஆராய்ச்சி அறக்கட்டளை
* இராக்கி மவுண்டன் ராப்டார் திட்டம்
* நீரிப்பறவைச் சங்கம்
* வில்சன் பறவையியல் சங்கம்

## ஓசியானியா

; ஆஸ்திரேலியா

* பறவைகள் ஆஸ்திரேலியா

; நியூசிலாந்து

* நியூசிலாந்தின் பறவையியல் சங்கம்
* நியூசிலாந்தின் ராயல் வனம் மற்றும் பறவை பாதுகாப்பு சங்கம்

## மேற்கோள்கள்

பகுப்பு:பறவைகள்
தேசிய விளையாட்டுப் பல்கலைக்கழகம்

**தேசிய விளையாட்டுப் பல்கலைக்கழகம்** (*National Sports University*) இந்தியாவின் மணிப்பூர் மாநிலத்திலுள்ள இம்பால் நகரில் அமைந்துள்ள ஒரு பல்கலைக்கழகமாகும்.  பிரதமர் நரேந்திர மோடி 2018 ஆம் ஆண்டு  மார்ச் மாதம் 16 ஆம் தேதி இப்பல்கலைக் கழகத்திற்கு அடிக்கல் நாட்டினார். 2019 ஆம் ஆண்டு நிலவரப்படி, இந்தியாவில் அமைந்துள்ள மத்திய பல்கலைக்கழகங்களில்  விளையாட்டுக் கல்விக்கு  கவனம் செலுத்தும் முதல், மற்றும் ஒரே பல்கலைக்கழகம் தேசிய விளையாட்டுப் பல்கலைக்கழகமாகும்.

விளையாட்டு அறிவியல், விளையாட்டு தொழில்நுட்பம், விளையாட்டு மேலாண்மை, விளையாட்டு பயிற்சி உள்ளிட்ட பல துறைகள் வளர்ச்சியடைய இப்பல்கலைக்கழகம் உதவுகிறது. தொழில்நுட்ப முறை பயிற்சி, உயர்திறன் பயிற்சி போன்றவற்றை அமைத்துக் கொடுத்து விளையாட்டு வீரர்கள் பயன் பெற இப்பல்கலைக்கழகம் மிகவும் உதவிகரமாக இருக்கும்  என்று நம்பப்படுகிறது. பல்கலைக்கழகத்தில் நவீன விளையாட்டு நூலகம் உள்ளது.  தேசிய மற்றும் பன்னாட்டு விளையாட்டு இதழ்கள், அச்சுப் புத்தகங்கள் மற்றும் பல்வேறு பல்லூடக வளங்களைக் கொண்ட மின் நூலகமும் மின்னணு தரவுத்தள வசதிகளும் உள்ளன. தேசிய விளையாட்டுப் பல்கலைக்கழகத்திற்காக மணிப்புர் அரசு 325.90 ஏக்கர் நிலப்பகுதியை ஒதுக்கியது.

## மேற்கோள்கள்

## புற இணைப்புகள்
* 

பகுப்பு:பல்கலைக்கழகங்களும் கல்லூரிகளும்
பகுப்பு:இளைஞர் நலம் மற்றும் விளையாட்டு அமைச்சகம்
வெப்பமண்டல வன ஆராய்ச்சி நிறுவனம்

**வெப்பமண்டல வன ஆராய்ச்சி நிறுவனம்** (*Tropical Forest Research Institute*) என்பது மத்தியப் பிரதேசத்தின் ஜபல்பூரில் அமைந்துள்ள ஒரு ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ICFRE)  கீழ் செயல்படுகிறது.

## பிரிவுகள்

* வேளாண் காடு வளர்ப்பு
* பல்லுயிர் மற்றும் நிலையான மேலாண்மை
* வெப்பமண்டல வன சூழலியல் மற்றும் மறுவாழ்வு
* வன பூச்சியியல்
* வன நோயியல்
* மரபியல் மற்றும் தாவர பரப்புதல்
* மரம் அல்லாத வன உற்பத்தி
* வனவளர்ப்பு மற்றும் கூட்டு வன மேலாண்மை
* விரிவாக்கம்

## ஆராய்ச்சியின் பகுதிகள்

* பல்லுயிர் மதிப்பீடு, பாதுகாப்பு மற்றும் மேம்பாடு
* நிலையான வன மேலாண்மை
* நடவு பங்கு முன்னேற்றம்
* பருவநிலை மாற்றம்
* சுற்றுச்சூழல் மேம்பாடு
* வன பொருட்கள் மேம்பாடு
* காடுகளிலிருந்து உயிரி எரிபொருள்கள்
* வேளாண் வனவியல் மாதிரிகளின் வளர்ச்சி
* வன பாதுகாப்பு
* வன விரிவாக்கம்

## மேலும் காண்க

* இந்திய வன ஆராய்ச்சி மற்றும் கல்வி குழு
* இந்தியாவில் சுற்றுச்சூழல் மற்றும் வன ஆராய்ச்சி நிறுவனங்களின் பட்டியல்
* வன அறிவியல் மையங்கள்

## மேற்கோள்கள்

பகுப்பு:Coordinates on Wikidata
பகுப்பு:ஆய்வு நிறுவனங்கள்
தமிழ்நாட்டில் உள்ள சிவன் கோயில்கள்

**தமிழ்நாட்டில் உள்ள சிவன் கோயில்கள்** (Shiva Temples of Tamil Nadu) சிவபெருமான் இந்தியாவின் நீளம் மற்றும் அகலம் முழுவதும் அவருக்கு அர்ப்பணிக்கப்பட்ட எண்ணற்ற கோயில்களைக் கொண்டுள்ளது.  பெரும்பாலான கோயில்கள் தென்னிந்திய மாநிலமான தமிழ்நாட்டில் 500 சிவன் கோயில்கள் உள்ளன. தென்னிந்திய மாநிலமான தமிழ்நாட்டில் பல வகையான கோயில்கள் உள்ளன. வடஇந்தியாவில் இருக்கும் சிவன் கோவில்கள் விட தென் இந்தியாவில் அதிளிளும் தமிழ்நாட்டில் தான் சிவன் கோவில் 500 சிவன் கோவில்கள் தமிழ்நாட்டில் தான் உள்ளது.

## பஞ்ச பூத ஸ்தலங்கள்

## ஐம்பெரும் மன்றங்கள்

சிவபெருமான் காஸ்மிக் நடனத்தை நிகழ்த்தியதாக நம்பப்படும் கோயில்கள் பஞ்சபாய் ஸ்தலங்கல்.

## புகழ் பெற்ற திருத்தலங்கள்

சிவன் கோயில்களில் 1000 ஆண்டுகளுக்கு மேலாக தமிழ் தேவாரம் பாடல்கள் படி புகழ் பெற்ற சிவன் கோயில்கள் இருக்கின்றன.  இந்த கோயில்களுக்கான குறிப்புகள் தேவரம் பாடல்களில் காணப்படுகின்றன, கி.பி 7 மற்றும் 9 ஆம் நூற்றாண்டுகளுக்கு இடையில் வாழ்ந்த திருநவுகாரசர், சம்பந்தர் மற்றும் சுந்தரர் ஆகிய 3 நயனமார்கள் இசையமைத்து எழுதியுள்ளனர்.

இந்த வகையான கோயில்கள் 275க்கும் மேல் உள்ளன அதில் சில கோயில்கள்:

### சென்னை புகழ்ப்பெற்ற திருத்தலங்கள்

## நவ கைலாசம்

## மேற்கோள்கள்
நோர்வே பறவையியல் சங்கம்

**நோர்வே பறவையியல் சங்கம்** (*Norwegian Ornithological Society*)( , NOF) என்பது ஒரு நோர்வே பறவை ஆய்வு மற்றும் பாதுகாப்பு அமைப்பு ஆகும்.

இது 1957 ஆம் ஆண்டில் நிறுவப்பட்டது. இருப்பினும் இதே பெயரில் 1920 முதல் 1935 வரை அமைப்பு ஒன்று  முன்னதாக இருந்தது. இது *பேர்ட்லைஃப் இன்டர்நேஷனலின்* நோர்வே கூட்டாளர் அமைப்பு ஆகும். சமூகத்தின் முக்கிய செயல்பாடுகளில் பறவைகளின் வாழ்விடங்களைப் பாதுகாத்தல், பாதுகாப்புத் திட்டங்களை இயக்குதல், பறவைகள் குறித்து பொதுமக்களுக்குக் கல்வி கற்பித்தல் மற்றும் பத்திரிகைகளை வெளியிடுதல் ஆகியவை அடங்கும். இதில் சுமார் 9000 உறுப்பினர்களாக உள்ளனர். இதனை நான்கு ஊழியர்கள் நிர்வகிக்கின்றனர். இதன் செயலகம் ட்ரொண்ட்ஹெய்மில் அமைந்துள்ளது.

## மேற்கோள்கள்

## வெளி இணைப்புகள்

* நோர்வே பறவையியல் சங்கம் வலைத்தளம்

பகுப்பு:நோர்வே
மூங்கில் மற்றும் பிரம்பு மேம்பட்ட ஆராய்ச்சி மையம்

**மூங்கில் மற்றும் பிரம்பு மேம்பட்ட ஆராய்ச்சி மையம்** (*Advanced Research Centre for Bamboo and Rattan*) என்பது மிசோரத்தில் ஐசவாலில் உள்ள இந்திய வனவியல் ஆராய்ச்சி மற்றும் கல்வி குழுவின் கீழ் செயல்படும் மேம்பட்ட ஆராய்ச்சி மையமாகும். இது 2004ஆம் ஆண்டு நிறுவப்பட்டது.

## ஆராய்ச்சி திட்டங்கள்
இந்நிறுவனம் மூங்கில் மற்றும் பிரம்பிற்கான மேம்பட்ட ஆராய்ச்சியினை மேற்கொள்ளும் மையமாகும். நவம்பர் 29, 2004 அன்று பெத்லஹேம் வெங்த்லாங்கில் திறந்து வைக்கப்பட்ட இந்த மையம், குறிப்பாக வடகிழக்கு மக்களுக்கு மூங்கில் மற்றும் பிரம்பு சார்ந்துள்ள வாழ்விற்கு முதன்மையானது.

* மூங்கில் மற்றும் பிரம்பு மேம்பட்ட ஆராய்ச்சி மையத்தின் முக்கிய ஆராய்ச்சி பிரிவுகள்
* மேலாண்மை மற்றும் நிலையான பயன்பாடு
* சாகுபடி நடைமுறைகள்
* பெரும் மற்றும் நுண்மப் பயிர்ப் பெருக்கம், பன்முகத்தன்மை செறிவூட்டல்
* மரபணு மேம்பாடு மற்றும் நம்பிக்கைக்குரிய மரபணு வளங்களின் பாதுகாப்பு
* தொழில்நுட்ப மேம்பாடு உள்ளிட்ட பண்ணைத் நுட்பங்களைத் தரப்படுத்துதல், சான்றிதழ் வழங்கல்
* மதிப்புக் கூட்டல், உண்ணக்கூடிய மூங்கில் பகுதிச் செயலாக்கம், 
* மூங்கில் கலவைகள் உள்ளிட்ட தயாரிப்பு மேம்பாடு
* மூங்கில் சார்ந்த கருவிகள் / மூங்கில் வேலை செய்வதற்கான இயந்திரங்கள்
* மூங்கில் அடிப்படையிலான அறிவு மற்றும் தொழில்நுட்பங்களைப் பயனாளர்களுக்கு விரிவாக்குதல்.

## புவியியல் அதிகார வரம்பு
அருணாச்சல பிரதேசம், அசாம், மணிப்பூர், மேகாலயா, மிசோரம், நாகாலாந்து, திரிபுரா மற்றும் சிக்கிம் ஆகிய எட்டு வடகிழக்கு மாநிலங்களின் மூங்கில் மற்றும் பிரம்பு தொடர்பான ஆராய்ச்சி தேவைகளைப் பூர்த்தி செய்வதை இந்த மையம் நோக்கமாகக் கொண்டுள்ளது. கூடுதலாக, அசாம் மாநிலங்களின் மிசோரம், திரிபுரா மற்றும் பராக் பள்ளத்தாக்கில் ஆர்.எஃப்.ஆர்.ஐயின் பல்வேறு ஆராய்ச்சி நடவடிக்கைகளுக்கு உதவி வருகின்றது. 

## மேலும் காண்க
* இந்திய வனவியல் ஆராய்ச்சி மற்றும் கல்வி குழு
* வன அறிவியல் மையங்கள்

## மேற்கோள்கள்

பகுப்பு:இந்திய அரசு அமைப்புகள்
பகுப்பு:மூங்கில்
கிருஷ்ணசாமி சீனிவாஸ் சஞ்சீவி

**கிருஷ்ணசாமி சீனிவாஸ் சஞ்சீவி** (1903–1994) என்பவர் ஒரு மருத்துவர், காந்தியவாதி மற்றும் சமூக சேவகர் ஆவார். இவர் சென்னையில் சமூகத்தின் அடித்தட்டு மற்றும் நடுத்தரமக்களுக்கு சேவையாற்ற கூடிய வகையில் வாலண்டரி ஹெல்த் சர்வீசஸ் (வி. எச். எஸ்.) என்ற ஒரு மருத்துவ சேவையை நிறுவினார். இந்திய அரசு 1971 ஆம் ஆண்டு இந்திய குடிமக்களுக்கு வழங்கப்படும் நான்காவது பெரிய விருதான பத்மசிறீ விருதை இவருக்கு வழங்கியது. ஐந்து ஆண்டுகள் கழித்து 1976-ஆம் ஆண்டு மூன்றாவது பெரிய விருதான பத்ம பூசண் விருதை இவருக்கு வழங்கியது.

## சுயசரிதை
சீனிவாஸ் சஞ்சீவி 1903ஆம் ஆண்டு புதுக்கோட்டையில் பிறந்தார். இவரின் தந்தை பி. எஸ். கிருஷ்ணசாமி ஐயர் மற்றும் தாய் தர்மாம்பாள். கிருஷ்ணசாமி ஐயர், புகழ்பெற்ற மருத்துவர் மற்றும் இந்தியாவின் முதல் பெண் சட்டமன்ற உறுப்பினரான முத்துலட்சுமி ரெட்டியின் கல்லூரி நாட்களில் பொறுப்பாளராக தன்னை நியமித்துக் கொண்டார். சீனிவாஸ் சஞ்சீவி குடும்பத்தில் நான்காவதாக பிறந்தார். இவருக்கு முன் முதலாவதாக பிறந்தவர் ஒரு அக்கா. அவரது பெயர் வேதா. அதற்கு பிறகு இரண்டு அண்ணன்கள் பிறந்தனர். முதலாமவர் கிருஷ்ணசாமி சுவாமிநாதன். இரண்டாமவர் கிருஷ்ணசாமி வேங்கடராமன். இரண்டு அண்ணன்களும் பத்மபூஷன் விருதுகளை பெற்றனர்.

## உசாத்துணை

பகுப்பு:தமிழ்நாட்டு மருத்துவர்கள்
பகுப்பு:காந்தியவாதிகள்
பகுப்பு:தமிழ் மருத்துவர்கள்
பகுப்பு:1994 இறப்புகள்
பகுப்பு:1903 பிறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மாநிலக் கல்லூரி மேனாள் மாணவர்கள்
ஜார்ஜி சுகோவ்

thumb|சுகோவ்
**ஜார்ஜி கான்ஸ்டாண்டிநோவிச் சுகோவ்** (திசம்பர் 01, 1986 - சூன் 18, 1974) என்பவர் ஒரு சோவியத் தளபதி ஆவார். இவர் தலைமை தளபதி, இராணுவ மந்திரி மற்றும் பொதுவுடமை கட்சியின் உறுப்பினராகப் பணியாற்றியுள்ளார். இரண்டாம் உலகப்போரின்போது சிவப்பு இராணுவத்தின் மிக முக்கியமான வெற்றிகளை தலைமை ஏற்று இவர் பெற்றுத்தந்தார்.

நடு உருசியாவில் ஒரு ஏழை விவசாயக் குடும்பத்தில் பிறந்தார். கட்டாயத்தின் காரணமாக ஏகாதிபத்திய உருசிய இராணுவத்தில் இணைந்து முதலாம் உலகப் போரில் பங்கு பெற்றார். உருசிய உள்நாட்டு போரின்போது சிவப்பு இராணுவத்தில் சேவையாற்றினார். படிப்படியாக உயர்ந்த இவர் 1939ஆம் ஆண்டு ஒரு இராணுவ குழுவிற்கு தலைமை தாங்கும் பொறுப்பை பெற்றார். கல்கின் கோல் யுத்தத்தில் ஜப்பானிய படைகளுக்கு எதிராக முக்கியமான வெற்றியைப் பெற்றார். இந்த வெற்றிக்காக தனது முதலாவது, சோவியத் யூனியனின் கதாநாயகன் விருதைப் பெற்றார். 1941ஆம் ஆண்டு பிப்ரவரி மாதம் சிவப்பு ராணுவத்தின் பொதுவான ஊழியர்களின் தலைமை பகுதிக்கு இவர் உயர்த்தப்பட்டார்.

சோவியத் யூனியன் மீது ஜெர்மனி ஊடுருவிய பின்னர் சுகோவ் தனது தலைமைப் பதவியை இழந்தார். இறுதியாக லெனின்கிராட், மாஸ்கோ மற்றும் சுடாலின்கிராட் ஆகிய நகரங்களின் தற்காப்பை அமைத்துக் கொடுத்தார். 1945ஆம் ஆண்டு பெர்லின் யுத்தத்தில் பங்கேற்றார். அந்த யுத்தத்தில் நாசி ஜெர்மனி தோற்கடிக்கப்பட்டது. ஐரோப்பாவில் போரானது முடிவுக்கு கொண்டுவரப்பட்டது. போரில் இவரது பங்கை அடையாளப்படுத்தும் விதமாக ஜெர்மனி சரணடைவதை ஒப்புக் கொள்பவராக இவர் தேர்ந்தெடுக்கப்பட்டார். 1945ஆம் ஆண்டில் மாஸ்கோ வெற்றி அணிவகுப்பை மேற்பார்வையிட்டார்.

போருக்குப் பிறகு இவரது வெற்றி மற்றும் பிரபலமான தன்மையானது ஜோசப் ஸ்டாலின் இவரை ஒரு போட்டியாளராக கருதும் நிலைக்கு உள்ளாக்கியது. இதன் காரணமாக இவரது பதவிகள் இவரிடமிருந்து பறிக்கப்பட்டன. 1953ஆம் ஆண்டில் ஸ்டாலினின் இறப்பிற்கு பிறகு சோவியத் தலைமைக்கு நிக்கித்தா குருசேவிற்கு இவர் ஆதரவளித்தார். 1955ஆம் ஆண்டு ராணுவ மந்திரியாக நியமிக்கப்பட்டார். 1957ஆம் ஆண்டு இவர் மீண்டும் மதிப்பை இழந்தார். ஓய்வுபெற கட்டாயப்படுத்தப்பட்டார். மீண்டும் முக்கியமான பதவிக்கு இவர் வரவில்லை. 1974ஆம் ஆண்டு இறந்தார்.

## உசாத்துணை

*
*
*
*
*

பகுப்பு:1974 இறப்புகள்
பகுப்பு:1896 பிறப்புகள்
முக்கமாலா கிருஷ்ணமூர்த்தி

**முக்கமாலா** (*Mukkamala*) என்று பிரபலமாக அழைக்கப்படும் நாதபிரம்ம முக்கமாலா கிருஷ்ணமூர்த்தி (பிப்ரவரி 28, 1920 - சனவரி 10, 1987) ஒரு வழக்கறிஞரும், நடிகரும் ஆவார். இவர் 1950கள் மற்றும் 1960களில்  தெலுங்குத் திரைப்படத்துறையுலகில் தீவிரமாக இருந்தார். இவர் தனது மாணவ நாட்களில் மேடை நடிகராக இருந்தார். மேலும் வரலாற்று பொப்பிலிப் போரை அடிப்படையாகக் கொண்ட *பொப்பிலி யுத்தம்* என்ற மேடை நாடகத்தில் பிரெஞ்சுத் தளபதி[மார்க்விஸ் டி புஸ்ஸி என்ற பாத்திரத்தில் பிரபலமாக இருந்தார். 1940களின் பிற்பகுதியில் சென்னையில் தயாரிக்கப்பட்டு வந்த தெலுங்கு மொழிப் படங்களில் பணியாற்றி வந்த இவர் சுமார் 35 ஆண்டுகள் நீடித்த வாழ்க்கையில் பலவிதமான கதாபாத்திரங்களில் நடித்தார். இவர் 1987 இல் இறந்தார்.

## சொந்த வாழ்க்கை
குண்டூர் மாவட்டத்தின் குர்ஜாலாவில் டாக்டர் சுப்பாராவ் மற்றும் சீதாம்மா ஆகியோருக்கு பிறந்தார். மனைவி பாரதி. இவருக்கு, ஒரு மகன் மற்றும் மூன்று மகள்கள் என நான்கு குழந்தைகள் இருந்தனர். இவரது மூத்த மகன் சுப்பா ராவ், மூத்த மகள் சீதா ராஜ்யலட்சுமி (நெல்லூரில் கூடுதல் மாவட்ட நீதிபதி), இரண்டாவது மகள் பத்மாவதி (குண்டூரில் வசிக்கிறார்). இளைய மகள் சேஷம்மா ( சென்னையில் உயர் நீதிமன்ற வழக்கறிஞராகப் பயிற்சி செய்கிறார்).

## விருதுகள்
ஐதராபாத்து நகரின் "கலாராஜ்ஜியம்" என்ற அமைப்பு  இவருக்கு "நாதபிரம்மா" என்ற பட்டத்தை வழங்கியது.

## மேற்கோள்கள்

## உசாத்துணை
* Hindu: Niraparadhi 1951

## வெளி இணைப்புகள்
* 
* Hindu: Niraparadhi 1951

பகுப்பு:தெலுங்குத் திரைப்பட நடிகர்கள்
பகுப்பு:1987 இறப்புகள்
பகுப்பு:1920 பிறப்புகள்
நிசாம்பட்டிணம்

**நிசாம்ம்பட்டிணம்** (*Nizampatnam*) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது தெனாலி வருவாய் பிரிவில் நிசாம்பட்டிணம் வட்டத்தின் தலைமையகமுமாகும். 1606 முதல்1668 வரை வர்த்தகத்திற்காக டச்சுக்காரர்கள் ஆக்கிரமிப்பில் நகரம் இருந்தது.

## சொற்பிறப்பியல்
இந்நகரத்திற்கு ஐதராபாத்து நிசாமின் பெயரிடப்பட்டது. மேலும், பெத்தப்பள்ளி எனவும் அழைக்கப்படுகிறது. இது டச்சுகாரர்களாலும்   பிரித்தானியர்களாலும் "பெத்தபோலி" அல்லது "பெத்தபள்ளி" என்றும் அழைக்கப்பட்டது .

## வரலாறு
இது ஒரு பழங்கால கப்பல் தளமாகும். இது பொது ஊழி 12-13 ஆம் நூற்றாண்டில் வேலநாட்டி சோடர்கள்களால் ஆளப்பட்டது. பின்னர், இது கோல்கொண்டா இராச்சியத்தின் கீழ் இருந்தது.  பிரித்தானிய கிழக்கிந்திய நிறுவனம் 1621ஆம் ஆண்டில் இங்கு ஒரு கைத்தறி துனி தொழிற்சாலையை நிறுவியது. இது 1687ஆம் ஆண்டில் புனித ஜார்ஜ் கோட்டைக்கு கீழான அனைத்து தொழிற்சாலைகளும் திரும்பப் பெறப்பட்டபோது மூடப்பட்டது.

## புள்ளிவிவரங்கள்
2001 இந்தியாவின் மக்கள் தொகை கணக்கெடுப்புப்படி , நிசாம்பட்டிணத்தின் மக்கள் தொகையில் 10,623 ஆண்களும் 10,359 பெண்களும் என 20,982 என இருந்தனர். பாலின விகிதம் 1000 ஆண்களுக்கு 975 பெண்கள். 2,105 குழந்தைகள் 0–6 வயதுக்குட்பட்டவர்கள். அவர்களில் 1,073 சிறுவர்களும் 1,032 சிறுமிகளும் ஆவர்.  1000 க்கு 962 என்ற விகிதம். சராசரி கல்வியறிவு விகிதம் 68.78% ஆக உள்ளது. 12,984 கல்வியாளர்கள். இது மாநில சராசரியான 67.41 ஐ விட சற்றே அதிகம் %.

## நிர்வாகம்
நிசாம்பட்டிணம் ஒரு கிராம ஊராட்சியாகும். இது வார்டுகளாக பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரைக் கொண்டுள்ளது.

நிசாம்பட்டிணம் பாபட்ல மக்களவைத் தொகுதி மற்றும் ரேபள்ளே சட்டமன்றத் தொகுதியில் அமைந்துள்ளது.
## கோயில்
சோழர் காலத்தைச் சேர்ந்த பழமையான கோகர்ணேசுவர் கோயில் இங்கு அமைந்துள்ளது. இந்த கோவிலில் ஒவ்வொரு ஆண்டும் மகாசிவராத்திரி கொண்டாட்டங்கள் பிரமாண்டமான முறையில் நடத்தப்படுகிறது.

## கல்வி
2018–19 கல்வியாண்டிற்கான பள்ளி தகவல் அறிக்கையின்படி, கிராமத்தில் ஒரு அரசுப் பள்ளி உட்பட மொத்தம் 31 பள்ளிகள் உள்ளன.

## பொருளாதாரம்
மக்களின் முக்கிய தொழில் விவசாயமாகும். இதில் நெல் முக்கியச் சாகுபடியாக இருக்கிறது. இதன் அருகே கடற்கரை அமைந்துள்ளதால் மீன்பிடித்தலும் ஒரு பிரதானத் தொழிலாக உள்ளது. கிராமத்தின் பொருளாதாரத்தில் சுற்றுலாவும் முக்கியப் பங்கு வகிக்கிறது. சதுப்புநில காடுகளும் உப்பங்கழிகளும் இங்கு அமைந்துள்ளன.

## மேற்கோள்கள்

பகுப்பு:Coordinates on Wikidata
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:குண்டூர் மாவட்டம்
சூப்பர் ஜூனியர்

**சூப்பர் ஜூனியர்** (슈퍼주니어) என்பது நவம்பர் 5, 2005 ஆம் ஆண்டு முதல் எஸ்.எம் என்டர்டெயின்மெண்ட் நிறுவனத்தால் ஆரம்பிக்கப்பட்ட தென் கொரிய நாட்டு ஆண்கள் இசைக்குழுவாகும். இந்த குழு ஆரம்பத்தில் மொத்தம் பதின்மூன்று உறுப்பினர்களைக் கொண்டிருந்தது. இக்குழுவில் முதலில் லீடூக், கிம் ஹீ-சுல், ஹான் ஜெங், யேசுங், காங்கின், ஷிண்டோங், சங்மின், யூன்ஹுக், லீ டோங்ஹே, சோய் சி-வோன் மற்றும் கிம் ரியோ-வூக் போன்ற பன்னிரண்டு உறுப்பினர்களுடன் அறிமுகமானது. பின்னர் 2006 இல் கிம் கி-பும் மற்றும் சோ கியூ-ஹைன் ஆகியோர் இக் குழுவில் சேர்ந்தனர். 

இக்குழு 2009 ஆம் ஆண்டில் அவர்களின் சிறந்த விற்பனைப் படைப்பான "சாரி சாரி"என்ற பாடல் சர்வதேச அங்கீகாரத்தை அடைத்தது. இப்பாடல் அவர்களுக்கு வசூல் ரீதியாகவும் மற்றும் விமர்சன ரீதியாகவும் மிகப்பெரிய வெற்றியை கொடுத்தது.

2009 ஆம் ஆண்டில் சாதகமற்ற ஒப்பந்த விதிமுறைகள் காரணமாக எஸ்.எம் மீது ஹான் ஜெங் வழக்குத் தாக்கல் செய்தார் மற்றும் 2011 இல் அதிகாரப்பூர்வமாக குழுவிலிருந்து வெளியேறினார். 2015 ஆம் ஆண்டில் எஸ்.எம் உடனான கிபூமின் ஒப்பந்தம் முடிவடைந்தது, 2019 ஆம் ஆண்டில், காங்கின் தானாக முன்வந்து குழுவிலிருந்து வெளியேறினார். 2021 ஆம் ஆண்டு நிலவரப்படி, சூப்பர் ஜூனியர் ஒன்பது  உறுப்பினர்களைக் கொண்டுள்ளது.

சூப்பர் ஜூனியர் தொடர்ச்சியாக நான்கு ஆண்டுகளாக அதிகளவான பாடல்கள் விற்பனை செய்தது . இந்த குழு மெனட் ஆசிய இசை விருதுகளிலிருந்து பதின்மூன்று இசை விருதுகளைப் பெற்றுள்ளது என்பது குறிப்பிடத்தக்கது.

## மேற்கோள்கள்

பகுப்பு:கொரியன் பரப்பிசை இசைக் குழுக்கள்
பகுப்பு:எஸ்.எம் என்டர்டெயின்மெண்ட் கலைஞர்கள்
துக்கிராலா

**துக்கிராலா** (*Duggirala*) என்பது இந்திய மாநிலமான ஆந்திராவின் குண்டூர் மாவட்டத்திலுள்ள ஒரு கிராமமாகும். இது தெனாலி வருவாய் பிரிவில் துக்கிராலா மண்டலத்தின் மண்டலத் தலைமையகமும் ஆகும். இது நாட்டின் முக்கிய மஞ்சள் வர்த்தக மையங்களில் ஒன்றாக திகழ்கிறது.

## வரலாறு
இக்கிராமத்திலுள்ள கேசவசாமி கோவிலில் உள்ள கல்வெட்டுகளின் அடிப்படையில் பொது ஊழி 12ஆம் நூற்றாண்டில் சோழ வம்சம் அதன் இருப்பைக் கொண்டுள்ளது.

## நிலவியல்
துக்கிராலா 16.3271 வடகிலும் 80.6280 கிழக்கிலும் அமைந்துள்ளது. இது 805 ஹெக்டேர் (1,990 ஏக்கர்) பரப்பளவில் பரவியுள்ளது. சீதாநகரத்திலிருந்து ( தாடேபல்லி ) ஒரு கால்வாய் கிராமம் வழியாக செல்கிறது. இது கிருஷ்ணா ஆற்றிலிருந்து தண்ணீரை இழுத்து மேற்கு டெல்டா அமைப்பின் ஒரு பகுதியாக அமைகிறது. இது கொம்மமுரு மற்றும் நிசாம்பட்டிணம் ஆகிய இடங்களின் கால்வாய்களுக்கு ஆதாரமாகவும் இருக்கிறது.

## புள்ளிவிவரங்கள்
2011 இந்தியாவின் மக்கள் தொகை கணக்கெடுப்புப்படி, இந்தக் கிராமத்தில் 11,098 என்ற எண்ணிக்கையில் மக்கள் தொகை இருக்கிறது. கிராமம் 3,128 வீடுகளைக் கொண்டுள்ளது. மொத்த மக்கள் தொகையில் 5,505 ஆண்கள், 5,593 பெண்கள் மற்றும் 1,053 குழந்தைகள் (0–6 வயதுடையவர்கள்) என இருக்கின்றனர். சராசரி கல்வியறிவு விகிதம் 7,759 கல்வியாளர்களுடன் 76.75% ஆக உள்ளது. மொத்தம் 4,860 தொழிலாளர்கள் மற்றும் 6,238 தொழிலாளர்கள் அல்லாதவர்கள் உள்ளனர். உழைக்கும் மக்கள் தொகை 3,932 பிரதான மற்றும் 928 குறு தொழிலாளர்கள்.

## பொருளாதாரம்
**வேளாண்மை**

கிராமத்தில் உள்ள துக்கிராலா வேளாண் கிடங்கு விவசாய பொருட்களின் வர்த்தகம் மற்றும் ஏற்றுமதிக்கு பயன்படுத்தப்படுகிறது. முக்கிய பயிர்களாக நெல், மஞ்சள் போன்றவை பயிரிடப்படுகிறது. துக்கிராலா மஞ்சள் கிடங்கு மாநிலத்தின் மிகப்பெரிய சந்தையாக உள்ளது. இது 30,000 க்கும் மேற்பட்ட பைகள் மஞ்சளைக் கையாளுகிறது. இது நாட்டில் உற்பத்தி செய்யப்படும் மொத்த மஞ்சளில் 10% உற்பத்தி செய்கிறது. மேலும்,உருசியா, அமெரிக்க ஐக்கிய நாடுகள், ஐக்கிய இராச்சியம், யப்பான் போன்ற நாடுகளுக்கு ஏற்றுமதி செய்யப்படுகிறது.

**தொழில்கள்**

சி.சி.எல் தயாரிப்புகள் (இந்தியா) நிறுவனம் துக்கிராலாவில் ஒரு உடனடியாக கரையக்கூடிய காப்பி உற்பத்தி ஆலையைக் கொண்டுள்ளது.

## போக்குவரத்து
உள்ளூர் போக்குவரத்தில், தெனாலி பேருந்து நிலையத்திலிருந்து மங்களகிரி மற்றும் விசயவாடா வரை ஆந்திர மாநில போக்குவரத்துப் பேருந்துகள்  இயக்கப்படுகின்றன. தெனாலி  - மங்களகிரி சாலை துக்கிராலா வழியாக செல்கிறது. கிராமப்புற சாலைகள் கிராமத்தை சிந்தலபுடி, இமானி, கே.ஆர்.கொண்டுரு, மஞ்சிகாலபுடி, மொராம்புடி, நம்பூரு, பெனுமுலி மற்றும் பெத்தபலேம் ஆகியவற்றுடன் இணைக்கின்றன.

## மேற்கோள்கள்

பகுப்பு:Coordinates on Wikidata
பகுப்பு:குண்டூர் மாவட்டம்
பகுப்பு:ஆந்திர ஊர்களும் நகரங்களும்
வனவியல் ஆராய்ச்சி மற்றும் மனித வள மேம்பாட்டு மையம்

**வனவியல் ஆராய்ச்சி மற்றும் மனித வள மேம்பாட்டு மையம்** (*Centre for Forestry Research and Human Resource Development*) என்பது தேராதூனின் உள்ள இந்திய வன ஆராய்ச்சி மற்றும் கல்வி குழுவின் கீழ் செயல்படும் ஓர் மேம்பட்ட ஆராய்ச்சி மையமாகும். இது  மத்தியப் பிரதேச மாநிலத்தில் உள்ள சிந்வாராவில் 1995இல் நிறுவப்பட்டது.

## முதன்மை பணி
இம்மையம் மனித வள மேம்பாட்டுடன் வனவியல் ஆராய்ச்சி குறித்த கீழ்க்கண்ட பிரிவுகளில் ஆய்வு மற்றும் ஆலோசனையினை வழங்குவதைக் கட்டாயப் பணியாக கொண்டுள்ளது. 

* பல்லுயிர் பாதுகாப்பு
* வன பாதுகாப்பு
* பட்டு வளர்ப்பு 
* மரப்பொருள் அல்லாத வன பொருட்கள்
* சமூக பொருளாதாரம் மற்றும் வறுமை ஒழிப்புக்கான மர மேம்பாடு

இந்த பயிற்சி திட்டங்களில் விவசாயிகள், மாணவர்கள், வன அதிகாரிகள் மற்றும் வனத்துறை துறையைச் சேர்ந்த அறிஞர்கள் கலந்துகொள்கின்றனர்.

## மைய அதிகார வரம்பு
* மத்தியப் பிரதேசம்
* சத்தீஸ்கர்
* மகாராஷ்டிரா
* ஒடிசா

## மேலும் காண்க

* இந்திய வனவியல் ஆராய்ச்சி மற்றும் கல்வி குழு
* வன அறிவியல் மையங்கள்

## மேற்கோள்கள்

பகுப்பு:ஆய்வு நிறுவனங்கள்
தமிழ்நாடு பிரீமியர் லீக் 2021

2021 தமிழ்நாடு பிரீமியர் லீக் (TNPL 2021), தமிழ்நாடு பிரீமியர் லீக்கின் (டி.என்.பி.எல்) ஐந்தாவது சீசனாக இருக்கும், இது 2016 ஆம் ஆண்டில் தமிழக கிரிக்கெட் சங்கம் (டி.என்.சி.ஏ) நிறுவிய தொழில்முறை இருபதுக்கு கிரிக்கெட் லீக் ஆகும். இது தற்போது தமிழகத்தில் நான்கு வெவ்வேறு இடங்களில் விளையாடப்படுகிறது. சேப்பாக் சூப்பர் கில்லீஸ் டி.என்.பி.எல் 2019 பதிப்பில் வென்ற தற்காப்பு சாம்பியன்கள். இது 2021 ஜூன் 4 முதல் ஆகஸ்ட் 4 வரை நடைபெற உள்ளது.

## அணிகள்
லீக்கில் எட்டு அணிகள் போட்டியிடுகின்றனர். அணியின் பெயரானது  மாநிலத்தில் பிரதிநிதித்துவப்படுத்தும் ஒரு மாவட்டத்தின் பெயர் பயன்படுத்தப்பட்டுள்ளது. ஒவ்வொரு அணியிலும் அதிகபட்சம் 22 வீரர்களைக் கொண்டிருக்கலாம், அதில் இரண்டு வெளி மாநில வீரர்கள் உள்ளனர். 2020 ஆம் ஆண்டில், இரண்டு உரிமையாளர்கள் தங்கள் பெயர்களையும் தளங்களையும் மாற்றினர் - வி.பி. காஞ்சீ வீரன்ஸ் இப்போது நெல்லை ராயல் கிங்ஸ் என்று பெயர் மாற்றியுள்ளார்.

## மைதானங்கள்
மொத்தம் மூன்று இடங்கள் 2019 வரை பயன்படுத்தப்பட்டன. திண்டுக்கல் மற்றும் திருநெல்வேலியில் உள்ள மைதானங்கள் அவற்றுக்கிடையேயான லீக் நிலைகளில் ஒவ்வொரு போட்டிகளையும் நடத்துகின்றன. போட்டி திருநெல்வேலியில் தொடங்கி இறுதிப் போட்டி சேலம் கிரிக்கெட் அறக்கட்டளை மைதானத்தில் நடைபெற்றது

சேலம் மற்றும் கோயம்புத்தூரில் இரண்டு புதிய இடங்கள் 2020 முதல் போட்டிகளை நடத்த உள்ளன. கோவையில் மைதானம் நான்காவது சீசனிலேயே போட்டிகளை நடத்தும் என்று எதிர்பார்க்கப்பட்டது. ஆனால் டி.என்.சி.எல், டி.என்.பி.எல்-க்கு முன்னர் அங்கு நடத்தப்படும் வயதுக்குட்பட்ட போட்டிகளை நடத்த விரும்பியது. சென்னை இடம் எதிர்வரும் பருவத்தில் போட்டிகளை நடத்தாது.

## புள்ளி பட்டியல்

*  தகுதி சுற்றுக்கு தகுதி பெற்ற அணிகள்
*  வெளியேறும் சுற்றுக்கு தகுதி பெற்ற அணிகள்
*  தொடரிலிருந்து வெளியேறிய அணிகள்

Source: http://www.tnpl.tnca.cricket 

## லீக் நிலை

## மேற்கோள்கள்
பகுப்பு:தமிழ்நாடு பிரீமியர் லீக் 
பகுப்பு:துடுப்பாட்டப் போட்டித் தொடர்கள் 
பகுப்பு:துடுப்பாட்டம் இருபது20 வழிநடத்து பெட்டிகள்
சென்னை விளாதிவசுத்தோக் கடல் பாதை

**சென்னை விளாதிவசுத்தோக் கடல் பாதை** (*Chennai Vladivostok Maritime Corridor*)  இந்தியாவிற்கும் உருசியாவிற்கும் இடையிலான இருதரப்பு வர்த்தகத்தை அதிகரிக்கும் நோக்கில் சுமார் 5,600 கடல் மைல்கள் அல்லது சுமார் 10,300 கி.மீ.  தொலைவு கொண்ட பாதையாகும். 2019 ஆம் ஆண்டு செப்டம்பர் மாதம் விளாடிவோசுடாக்கில் பிரதமர் நரேந்திர மோடி இந்த பாதைக்கான  ஒப்பந்தத்தில் கையெழுத்திட்டார். 

## பின்னணி
இந்தியாவின் கடல் வர்த்தகம் இதுவரை மும்பை-பீட்டர்சுபர்கு நகரங்களுக்கிடையிலான வழியில்தான் நடைபெற்றுவருகிறது.  மும்பையிலிருந்து செயின்ட் பீட்டர்சுபர்க்கிற்குச் செல்லும் தற்போதைய பாதை சென்னை விளாடிவோசுடாக் கடல் பாதையைக்காட்டிலும் சுமார் 3000 கடல் மைல்கள் அதிகத் தொலைவு கொண்டதாகும்.  மொத்தமாக 40 நாட்கள் பயண நேரம் பிடிக்கும் என்பது குறிப்பிடத்தக்கது. ஒரு பெரிய  கப்பல் சாதாரண பயண வேகமான ஒரு மணி நேரத்திற்கு 37-46 கிமீ வேகத்தில் பயணித்தால் கூட சென்னை விளாடிவோசுடாக் கடல்வழியை 10-12 நாட்களில் கடக்க முடியும். "சென்னை மற்றும் உருசியாவின் மிகப்பெரிய துறைமுக நகரமான விளாடிவோசுடாக் இடையே திறக்கப்படவுள்ள இவ்வழி இரண்டு பெரிய துறைமுகங்களுக்கிடையில் இணைப்பு இருப்பதை உறுதி செய்வதால் முக்கியத்துவம் பெற்ற வழியாகக் கருதப்படுகிறது.

## மேற்கோள்கள்

பகுப்பு:இந்தியா
பகுப்பு:உருசியா
பகுப்பு:வணிகப் பாதைகள்
பகுப்பு:பொருளாதார வழித்தடங்கள்
சிக்குசு

**சிக்குஸ்** அல்லது **சிக்குசு** என்பது (மலாய்:*Chikus*; ஆங்கிலம்:*Chikus*; சீனம்:筑氏) மலேசியா, பேராக் மாநிலத்தில், ஈலிர் பேராக் மாவட்டத்தில் உள்ள ஒரு சிறுநகரம். 

இந்த நகரத்திற்கு அருகில் சுங்கை பத்தாங் பாடாங்; சுங்கை மானிக்  ஆறுகள் ஓடுகின்றன. அருகில் உள்ள நகரம் தெலுக் இந்தான். மிக அருகில் தாப்பா தொடருந்து நிலையம் உள்ளது. இது ஒரு கிராமப்புறச் சிறுநகரம். 

## பொது

டிரான்ஸ் பேராக் - சுங்கை மானிக் நெல் வேளாண்மைத் திட்டத்திற்கு ஒரு முக்கியப் பகுதியாக விளங்குகிறது. இங்கு வாழ்பவர்களில் அதிகமானோர் மலாய்க்காரர்கள். நெல் வேளாண்மையில் ஈடுபட்டு உள்ளார்கள். மற்ற தொழில்கள் எண்ணெய்ப் பனை உற்பத்தி; டுரியான் பழத்தோட்டங்கள். 

சிக்குசு ஒரு கிராமப்புற நகரமாக உள்ளதால் பிற நகரங்களில் இருந்து சற்று ஒதுக்குப் புறமாக அமைந்து உள்ளது. விரல்விட்டு எண்ணும் அளவிற்குத் தான் இந்தியர்கள் உள்ளார்கள். சீனர்களும் ஓரளவிற்கு உள்ளனர். கடைகள் வைத்து இருக்கிறர்ர்கள். 10 கி.மீ. அப்பால் []தாப்பா]] நகரம் உள்ளது. தாப்பா நகரில் தமிழர்கள் அதிகமாக வாழ்கிறார்கள்.

### அத்தாடூரி பாலம் பாதிப்பு

2021 சனவரி மாதம் தாப்பா பகுதியில் பெரும் வெள்ளம் ஏற்பட்டது. அதனால் சிக்குசு நகரத்திற்கு அருகில் இருந்த அத்தாடூரி (*Attaduri*) பாலம் பெரிதும் சிதைவுற்றது. 22 இலட்சம் ரிங்கிட் செலவில் செப்பனிடும் வேலைகள் நடைபெற்று வருகின்றன.

## மேற்கோள்கள்

## மேலும் காண்க

பகுப்பு:மலேசிய நகரங்கள்
பகுப்பு:பேராக் நகரங்கள்
பகுப்பு:பேராக்
இந்திய 20 ரூபாய் நாணயம்

**இந்திய 20 ரூபாய் நாணயம்** (*Indian 20-rupee coin*) என்பது இந்திய ரூபாயின் ஒரு முகமதிப்பாகும். 2019 ஆம் ஆண்டில் அறிமுகப்படுத்தப்பட்டதிலிருந்து இந்தியாவில் மிக உயர்ந்த மதிப்புள்ள சுழற்சி நாணயமாக 20 ரூபாய்  நாணயம் உள்ளது. இந்த நாணயம் பொது மக்கள் பயன்பாட்டுக்காக 2020 ஆம் ஆண்டு மார்ச்சு மாதம் வெளியிடப்படுவதாக திட்டமிடப்பட்டது. ஆனால் கோவிட்-19 ஊரடங்கு காரணமாக இதே ஆண்டு மே மாதம் வெளியிடுவதென மாற்றப்பட்டு இதர புதிய ரூபாய் நோட்டுகளுடன் வெளியிடப்பட்டது. தற்போது காகித 20 ரூபாய் தாளுடன் சேர்த்து இந்த 20 ரூபாய் நாணயமும் நடைமுறையில்  பயன்படுத்தப்படுகிறது.

## விளக்கம்
இப்புதிய 20 ரூபாய் நாணயம் பன்னிரு கோணங்கள் கொண்ட ஒரு பல்கோண நாணயமாகும். இரண்டு நாணயங்களை ஒன்றிணைத்தது போன்ற தோற்றத்தில் இரண்டு நிறங்களில் இந்நாணயம் வெளியிடப்படுகிறது. மேலும் நாணயம் 27 மில்லிமீட்ட வெளிப்புற வளைய விட்டமும் 8.54 கிராம் எடையும் கொண்டுள்ளது. 65 சதவீதம் தாமிரம், 15 சதவீதம் துத்தநாகம் மற்றும் 20 சதவீதம் நிக்கல் என்ற இயைபில் நாணயத்தின் வெளிவளையமும், உள்வளையம் அதாவது மையத்துண்டு 75 சதவீதம் தாமிரம், 20 சதவீதம் துத்தநாகம் மற்றும் 5 சதவீதம் நிக்கல் என்ற இயைபிலும் தயாரிக்கப்படுகிறது. அகமதாபாத்தின் தேசிய வடிவமைப்பு நிறுவன மாணவர்களின் உதவியுடன் இந்த நாணயம் வடிவமைக்கப்பட்டுள்ளது. 

## நாணயத்தின் முகப்பு
கீழ் பகுதியில் “சத்யமேவ ஜெயதே” என்று பொறிக்கப்பட்ட புராணக்கதை கொண்ட அசோக தூணுடன் இடது புற எல்லையில்  இந்தி மொழியில் “பாரத்” என்ற சொல்லும்,  வலது எல்லையில்  ஆங்கிலத்தில் “இந்தியா” என்ற சொல்லும் பொறிக்கப்பட்டு உள்ளது. 

## பின்புறம்
நாணயத்தின் முகம் “20” என்ற முகமதிப்பைக் கொண்டிருக்கிறது. இம்முகமதிப்புக்கு மேலே ரூபாய் சின்னம் காட்சியளிக்கிறது. இந்தியாவின் விவசாய அம்சத்தை சித்தரிக்கும் வகையில் நாணயத்தின் இடது புற எல்லையில் தானியங்களின் வடிவமைப்பும், மேல் வலது மற்றும் கீழ் வலது எல்லைகளில்  இந்தி மொழியில் ரூ 20 என்ற சொல்லும், ஆங்கிலத்தில் ரூ 20 என்ற என்ற சொல்லும் காட்சியளிக்கின்றன. பன்னாட்டு எண் முறையில் நாணயத்தின் தயாரிப்பு ஆண்டு இடது எல்லையின் மையமாக சித்தரிக்கப்பட்டுள்ளது. 

## மேற்கோள்கள்

பகுப்பு:இந்திய நாணயங்கள்
பகுப்பு:ரூபாய்
ஜெர்லுன்

**ஜெர்லுன்** (மலாய்:*Jerlun*; ஆங்கிலம்:*Jerlun*; சீனம்:杰伦) என்பது மலேசியா, கெடா மாநிலத்தில், குபாங் பாசு மாவட்டத்தில் (*Kubang Pasu District*) உள்ள ஒரு நகரம். பெர்லிஸ் மாநிலத்திற்கு தெற்கே உள்ளது. இது ஒரு கிராமப்புற நகரம்.

இந்த நகரத்திற்கு அருகில் கோலா ஜெர்லுன் எனும் கடற்கரை கிராமம் உள்ளது. இந்தக் கிராமம் மீன்பிடித் தொழிலுக்கு மிகவும் புகழ்பெற்றது. 

## பொது

ஜெர்லுன் எனும் பெயரில் மக்களவை நாடாளுமன்றத் தொகுதியும் உள்ளது. 14-ஆவது மலேசியப் பொதுத் தேர்தல் 2018-ஆம் ஆண்டு நடைபெற்றது. மலேசிய அரசியலில் ஒரு பெரிய மாற்றத்தை ஏற்படுத்திய பொதுத் தேர்தல்.

அந்தத் தேர்தலில், ஜெர்லுன் நாடாளுமன்றம், ஜித்ரா சட்டமன்றம் என இரண்டிலும் முன்னாள் மலேசியப் பிரதமர் மகாதீர் முகமது மகன் முக்ரிஸ் மகாதீர் போட்டியிட்டு வெற்றி பெற்றார்.

## மேற்கோள்கள்

பகுப்பு:மலேசிய நகரங்கள்
பகுப்பு:கெடா
பகுப்பு:கெடா நகரங்கள்‎
தேசிய தேயிலை நாள்

**தேசிய தேயிலை நாள்** (*National Tea Day*) ஐக்கிய இராச்சியத்தில் ஒவ்வோர் ஆண்டும் ஏப்ரல் மாதம் 21 ஆம் நாள் அனுசரிக்கப்படுகிறது.தேநீர் குடிப்பதைக் கொண்டாடுவதற்காகவே இங்கு தேசிய தேயிலை தினம் அனுசரிக்கப்படுகிறது.

இக்கொண்டாட்டத்தின் ஒரு பகுதியாக தேநீர் கடைகள், உணவு விடுதிகள் மற்றும் தேநீர் விடுதிகள் மற்றும் தேநீர் தொடர்பான விற்பனை நிலையங்களில் சிறப்பு நிகழ்வுகள் நடைபெறும். தொண்டு நிதி திரட்டும் நிகழ்வுகளும் நாடு முழுவதும் நடைபெறும்.  இலண்டனில் உள்ள பிரமாண்டமான சிசுவிக் இல்லத்தில்  ஒரு தேநீர் திருவிழா விமரிசையாக நடைபெறும். 
பிரபலமான தேயிலை நிறுவனங்கள் தனித்தனியாக தினசரிகள், இணைய செய்திதாள்கள், உள்ளூர் செய்தித்தாள்கள் போன்றவற்றில் அந்நிறுவன தேநீரின் சிறப்பு அம்சங்களையும் விளம்பரங்களையும் வெளியிட்டு விழாவை மேலும் சிறக்கச் செய்வர். 

## மேற்கோள்கள்

பகுப்பு:தேயிலை
பகுப்பு:ஐக்கிய இராச்சியம்
பி. என். ரெட்டி

**பொம்மிரெட்டி நரசிம்ம ரெட்டி** ( *Bommireddy Narasimha Reddy* ) (16 நவம்பர் 1908 - 8 நவம்பர் 1977) பி. என். ரெட்டி என்று பிரபலமாக அறியப்பட்ட இவர் ஓர் இந்தியத் திரைப்பட இயக்குநரும், தெலுங்குத் திரைப்படத்துறையில் ஆரம்பகால நபராகவும் இருந்தார்.

பிரபல திரைப்படத் தயாரிப்பாளரான பி.நாகி ரெட்டி இவரது சகோதரராவார். தனது ஆரம்பகாலத் திரைப்படங்களான *வந்தே மாதரம்*, *தேவதா* போன்றவற்றில் சித்தூர் வி. நாகையாவை முன்னணி கதாபாத்திரத்தில் நடிக்க வைத்தார்.

என். டி. ராமராவ் மற்றும் பானுமதி ஆகியோர் நடித்த இவரது "மல்லிஸ்வரி" (1951) என்ற திரைப்படம் இந்தியத் திரைப்படத்துறையின் உன்னதப் படங்களில் ஒன்றாகக் கருதப்படுகிறது. தென்னிந்தியாவிலிருந்து மதிப்புமிக்க தாதா சாகெப் பால்கே விருதை பெற்ற முதல் நபர் இவர். கடிதங்களில் முனிவர் என்ற கௌரவத்தைப் பெற்ற முதல் இந்திய திரைப்பட ஆளுமையாவார்.

## குழந்தைப் பருவம்
1908 நவம்பர் 16 ஆம் தேதி கடப்பா மாவட்டத்தின் புலிவெந்துலா அருகே, கொத்தப்பள்ளி கிராமத்தில் ஒரு விவசாயக் குடும்பத்தில் பிறந்தார். இவரின் தந்தை நரசிம்ம ரெட்டி சென்னையிலிருந்து வெங்காயத்தை ஏற்றுமதி செய்து வந்தார்.

## விருதுகள்

* *பங்காரு பாப்பா* என்ற படத்துக்காக 1955 - தெலுங்கில் சிறந்த திரைப்படத்திற்கான இந்தியக் குடியரசுத் தலைவரின் வெள்ளிப் பதக்கம் 
* *பாக்ய ரேகா* என்ற படத்துக்காக 1957 - தெலுங்கில் சிறந்த திரைப்படத்திற்கான மெரிட் சான்றிதழ்.
* *ரங்குலா ராட்டினம்* என்ற படத்துக்காக 1966 - தெலுங்கில் சிறந்த திரைப்படத்திற்கான தேசிய திரைப்பட விருது  
* 1974 - தாதாசாகெப் பால்கே விருது
* *பங்காரு பஞ்சாரம்* (1969) என்ற படத்துக்காக பிலிம்பேர் சிறந்த திரைப்பட விருது (தெலுங்கு)  
* பத்ம பூசண்
* கடிதங்களின் முனைவர்

## மேற்கோள்கள்

## வெளி இணைப்புகள்
* 

பகுப்பு:1908 பிறப்புகள்
பகுப்பு:தாதாசாகெப் பால்கே விருது பெற்றவர்கள்
பகுப்பு:1977 இறப்புகள்
புலிவெந்துலா

**புலிவெந்துலா** (*Pulivendula*) என்பது இந்திய மாநிலமான ஆந்திராவிலுள்ள ஒய்.எஸ்.ஆர். கடப்பா மாவட்டத்திலுள்ள ஒரு நகரமாகும். பண்டைய நாட்டுப்புறக் கதைகளின்படி, இதன் பெயர் "புலி மண்டலம்" (புலிகளின் இருப்பிடம்) என்பதிலிருந்து உருவானது. இது முதலில் புலிகள் வசிக்கும் வனப்பகுதியாக இருந்தது. இது ஜம்மலமடுகு வருவாய் பிரிவின் புலிவெந்துலா வட்டத்தில் அமைந்துள்ளது. 

## நிலவியல்
புலிவெந்துலா 14.4167° வடக்கிலும் 78.2333° கிழக்கிலும் அமைந்துள்ளது.  இதன் சராசரி உயரம் 272 மீட்டர் (895 அடி).

## வரலாறு
புகழ்பெற்ற அரசியல்வாதிகளின் பிறப்பிடமாக புலிவெந்துலா நகரம் ஆந்திர மாநிலத்தில் நன்கு அறியப்பட்டிருக்கிறது. ஒய். எஸ். ராஜசேகர ரெட்டி 2004 முதல் 2009 வரை ஆந்திராவின் முதல்வர்களில் ஒருவராக இருந்தார். 2009 ஆந்திர பிரதேச சட்டமன்றத் தேர்தலில் அவர் முதல்வராக மீண்டும் தேர்ந்தெடுக்கப்பட்டார். ஆனால் மூன்று மாதங்களுக்குப் பிறகு 2009 செப்டம்பர் 2 ஆம் தேதி நல்லமல்லா வனத்திற்கு அருகே நடந்த ஒரு ஹெலிகாப்டர் விபத்தில் இறந்தார். தற்போது இவரது மகனும், ஒய். எஸ். ஆர். காங்கிரஸ் கட்சியின் தலைவருமான ஜெகன் மோகன் ரெட்டி ஆந்திர மாநில சட்டமன்றத்தின் தற்போதைய முதல்வராக உள்ளார்.

## யுரேனியம் சுரங்கம்
ஆகஸ்ட் 23, 2007 அன்று, பொருளாதார விவகாரங்களுக்கான அமைச்சரவைக் குழு (சி.சி.இ.ஏ) புலிவெந்துலாவிலிருந்து தெற்கே சுமார் 15 கி.மீ தொலைவில் உள்ள மபுச்சிந்தாலப்பள்ளி-தும்மலப்பள்ளியில் யுரேனியச் சுரங்கம் மற்றும் பதப்படுத்தும் தொழிற்சாலையை 11.06 பில்லியன் ரூபாய் (9 269.9 மில்லியன்) செலவில் நிறுவ ஒப்புதல் அளித்தது. இந்த ஆலையை இந்திய யுரேனிய நிறுவனம் நிறுவியது. 2007 ஆம் ஆண்டு நவம்பர் 20 ஆம் தேதி ஆந்திராவின் முதலமைச்சர் ஒய்.எஸ்.ராஜசேகர ரெட்டி அடிக்கல்லை அமைத்தார்.  

மார்ச் 2011 இல் ஆந்திராவின் தெற்கு கடப்பா படுகையில் உள்ள தும்மலப்பள்ளி பகுதியில் இயற்கை யுரேனியத்தின் பெரிய வைப்புக்கள் காணப்பட்டன. இந்த இருப்புக்கள் உலகின் மிக அதிக எண்ணிக்கையிலான முதல் 20 இடங்களில் இருப்பதை நிரூபிக்கக்கூடும்.

## மேற்கோள்கள்

பகுப்பு:கடப்பா மாவட்ட ஊர்களும் நகரங்களும்
பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
தேராதூன் இலக்கியத் திருவிழா

**தேராதூன் இலக்கியத் திருவிழா** (*Dehradun Literature Festival*)  ஆண்டுதோறும் இந்தியாவின் உத்தராகண்டம் மாநிலத்திலுள்ள தேராதூன் நகரத்தில் நடைபெறும்  இலக்கிய விழாவைக் குறிக்கும்.  பிரபலமான சமூக சேவையாளரான சாம்ராந்த் விர்மானியால் தேராதூன் இலக்கியத் திருவிழா  நிறுவப்பட்டது.
 
## வரலாறு
தனது சொந்த ஊராக இருந்த டூன் பள்ளத்தாக்கை புகழ் பெறச் செய்யவேண்டும் என்ற நோக்கத்தோடு தேராதூன் இலக்கியத் திருவிழா 2016 ஆம் ஆண்டு சாம்ராந்த் விர்மானி இத்திருவிழாவை தொடங்கினார். பிரித்தானிய வம்சாவளியில் பிறந்த ஒரு இந்திய எழுத்தாளரான ரஸ்கின் பாண்டு தேராதூன் இலக்கியத் திருவிழாவின் அடையாள தூதுவராக சிறப்பு சேர்த்தார்.

## 2017 ஆம் ஆண்டு தேராதூன் இலக்கியத் திருவிழா
2017 ஆம் ஆண்டிற்கான இரண்டு நாள் தேராதூன் இலக்கியத் திருவிழா  நகரிலுள்ள எண்ணெய் மற்றும் இயற்கை எரிவாயுக் கழக அதிகாரிகள் மன்றத்தில்  தொடங்கியது. எழுத்தாளர் சோபா டே  கரண் சோகரின் பொருத்தமற்ற பையன் என்ற புத்தகத்தை அறிமுகப்படுத்தி  இலக்கிய விழாவை தொடங்கி வைத்தார். 
### பங்கேற்பாளர்கள்

2017 ஆம் ஆண்டு தேராதூன் இலக்கியத் திருவிழாவில் கீழ்கண்டுள்ள இலக்கிய ஆளுமைகள் கலந்து கொண்டனர்.
 
*சோபா டே
* இலட்சுமி நாராயண் திரிபாதி
* சுசித்ரா கிருஷ்ணமூர்த்தி 
* பியுஷ் மிஷ்ரா 
* கிரண் மேன்ரால் 
* ரக்சந்த யலீல் 
* பிசாய்லக்சுமி நந்தா
* திவ்ய பிரகாசு துபே
* அசோக் சக்ரதார்
* இரிதாயேசு ஜோசி 
* லக்சுமி பண்டு 
* சுசில் பகுகுணா 
* டிரெபன் சிங் சவுகான்
* ராச்சேகர்
* சம்ரிட் சாகி
* அனுச் திவாரி
* சாவி சர்மா
* மோனா வெர்மா

## 2018 ஆம் ஆண்டு தேராதூன் இலக்கியத் திருவிழா
2018 ஆம் ஆண்டு சனவரியில் நடைபெற்ற  இரண்டாம் ஆண்டு தேராதூன் இலக்கியத் திருவிழாவை   பாலிவுட் நடிகர் சத்ருகன் சின்கா தொடங்கி வைத்தார். இவரது வாழ்க்கை வரலாற்றை எழுதிய திரைப்பபட விமர்சகரும் எழுத்தாளருமான பிரதான் பாரதி உடன் பங்கேற்றார்.
## மேற்கோள்கள்

பகுப்பு:தேராதூன் மாவட்டம்
பகுப்பு:இலக்கிய இயக்கங்கள்
பகுப்பு:உத்தராகண்டம்
பகுப்பு:இந்திய இலக்கிய விழாக்கள்
வெங்கடகிரி

**வெங்கடகிரி** ( *Venkatagiri* ) என்பது  இந்திய மாநிலமான ஆந்திராவின் நெல்லூர் மாவட்டத்திலுள்ள ஒரு நகரமாகும். இது வெங்கடகிரி மண்டலத்தின் நகராட்சியும் வெங்கடகிரி மண்டலத் தலைமையகமும் ஆகும். வெங்கடகிரியின் பழைய பெயர் "காளி மில்லி".  வரலாற்று சிறப்பு மிக்க இந்த நகரம் கைத்தறி பருத்தி புடவைகளுக்கு பிரபலமானது. இது இந்திய குடியரசில் ஒருங்கிணைக்கப்பட்ட ஒரு சிறிய இராச்சியத்தின் ஒரு பகுதியாகும்.

## வரலாறு
வெங்கடகிரி முதலில் 17ஆம் நூற்றாண்டில் வரை காளி மில்லி என அறியப்பட்டது. விஜயநகர பேரரசின் கீழ் கோபுரி பாளையக்காரர்களால் ஆளபட்டு வந்தது. விஜயநகரத்தின் அரவிடு வம்சத்தைச் சேர்ந்த இரண்டாம் பெத்த வெங்கடபதி ராயனின் உறவினரும் மதுராந்தகத்தின் நாயக்கனும் வேலுகோட்டி ராஜாவின் மருமகனுமான இரெச்செர்லா வெங்கடாத்ரி நாயுடுவால் தோற்கடிக்கப்பட்டனர். பின்னர், இந்த கிராமத்திற்கு வெங்கடகிரி என்று பெயர் மாற்றப்பட்டது. 17ஆம் நூற்றாண்டின் நடுப்பகுதியில் வேலகோட்டி ஆட்சியாளர்கள் தங்கள் தலைநகரை வெங்கடகிரிக்கு மாற்றினர். அது இந்தியாவின் சுதந்திரம் வரை ஒரு ஜமீந்தாரியாக நீடித்தது. இது கைவல்ய ஆறு மற்றும் கோதேரு ஆறு ஆகிய இரண்டு ஆறுகளுக்கிடையில் அமைந்துள்ளது.

= கோயில்கள் =
thumb|வெங்கடகிரியில் உள்ள ஸ்ரீகாசி விசுவநாத சுவாமி கோயில்.
வெங்கடகிரியில் காசி விசுவநாதர் கோயில், இராமலிங்கேசுவர சுவாமி கோயில், பிரசன்னா வெங்கடேசுவர சுவாமி கோயில், பொலேரம்மா கோயில் மற்றும் பெருமல்ல சுவாமி கோயில் ஆகிய கோயில்கள் அமைந்துள்ளன.

## நிலவியல்
வெங்கடகிரி 13.9667 ° வடக்கிலும் 79.5833 ° கிழக்கிலும் அமைந்துள்ளது . இது சராசரியாக 60 மீட்டர் (197 அடி) உயரத்தில் உள்ளது.

## புள்ளிவிவரங்கள்
2001 இந்திய மக்கள் தொகைக் கணக்கெடுப்புப்படி, வெங்கடகிரி வட்டத்தில் 200,000 என்ற அளவில் மக்கள் தொகை இருந்தது. இது  58 வருவாய் கிராமங்களைக் கொண்டுள்ளது. 6-1-2005இல்  நகராட்சியாக மாறியது. நகராட்சியின் மொத்த மக்கள் தொகை 52,478 ஆகும். நகரின் சராசரி கல்வியறிவு விகிதம் 67% ஆகும். இது தேசிய சராசரியான 59.5% ஐ விட அதிகமாகும். நகராட்சியின் மொத்த பரப்பளவு 23.50 கி.மீ.  ஆகும்.

## நிர்வாகம்
வெங்கடகிரி நகராட்சி 2005 ஆம் ஆண்டில் தரம் III நகராட்சியாக உருவாக்கப்பட்டது . மேலும், 25.43 கி.மீ. 2 (9.82 சதுர மைல்) பரப்பளவைக் கொண்டுள்ளது.

## பொருளாதாரம்
நகரத்திலும் அதைச் சுற்றிலும் நெய்யப்பட்ட வெங்கடகிரி புடவை ஆந்திராவின் புவியியல் சார்ந்த குறியீடுகளில் ஒன்றாகும், மேலும் பொருட்களின் புவியியல் குறிகாட்டிகள் (பதிவு மற்றும் பாதுகாப்பு) சட்டம், 1999 இல் பதிவு செய்யப்பட்டது .

## மேற்கோள்கள்

## வெளி இணைப்புகள்

பகுப்பு:Coordinates on Wikidata
பகுப்பு:ஆந்திர ஊர்களும் நகரங்களும்
பகுப்பு:நெல்லூர் மாவட்டத்திலுள்ள மண்டலங்கள்
எஸ்.எம் என்டர்டெயின்மெண்ட்

**எஸ்.எம் என்டர்டெயின்மெண்ட்** (SM Entertainment/SM엔터테인먼트) என்பது 1995 ஆம் ஆண்டில் லீ சூ-மேன் என்பவரால் நிறுவப்பட்ட தென் கொரியாவின் மிகப்பெரிய பொழுதுபோக்கு நிறுவனம் ஆகும். இந்நிறுவனம் சூப்பர் ஜூனியர், எக்சோ, கேர்ள்ஸ் ஜெனரேஷன், ஷைனி போன்ற ஏராளமான கே-பாப் நட்சத்திரங்களை உருவாக்கி பிரபலப்படுத்தியுள்ளது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 
* 


பகுப்பு:1995 நிறுவனங்கள்
பகுப்பு:திரைப்பட விநியோகஸ்தர்கள்
பகுப்பு:திரைப்படத் தயாரிப்பு நிறுவனங்கள்
பகுப்பு:இசை நிறுவனங்கள்
கேர்ள்ஸ் ஜெனரேஷன்

**கேர்ள்ஸ் ஜெனரேஷன்** (소녀시대) என்பது எஸ்.எம் என்டர்டெயின்மெண்ட் நிறுவனத்தால் 2007 முதல் 2017 ஆம் ஆண்டு வரை இயங்கிவந்த தென் கொரிய நாட்டு பெண்கள் இசைக்குழு ஆகும். இந்த குழு 2007 ஆம் ஆண்டு சன்னி, க்வோன் யூ-ரி, இம் யூன்-ஆ, சியோஹூன், தையியோன், ஜெசிகா, சோய் சூ-யூங், டிஃப்பனி யங் மற்றும் கிம் ஹியோ-யியோன் போன்ற ஒன்பது உறுப்பினர்களுடன் ஆரம்பிக்கப்பட்டது. செப்டம்பர் 2014 அன்று ஜெசிகா இக்குழிவில் இருந்து விலகி தற்பொழுது எட்டு உறுப்பினர்கள் உள்ளனர்.

இக்குழுவானது தென் கொரியாவில் முக்கிய குழுவில் ஒன்றாகவும் மற்றும் உலகளவில் மிகவும் பிரபலமான கே-பாப் குழுக்களில் ஒன்றாகவும் உள்ளது. இது ஏராளமான பாராட்டுகளையும் 'தி நேஷன்ஸ் கேர்ள் குரூப்' என்ற மரியாதைக்குரிய புனைப்பெயரையும் தங்கள் சொந்த நாட்டிலே  பெற்றுள்ளது என்பது குறிப்பிடத்தக்கது.

இந்த குழு ஆகஸ்ட் 2007 இல் "இன்ட் தி நியூ வேர்ல்ட்" என்ற தனிப்பாடலுடன் அறிமுகமானது. மற்றும் 2009 ஆம் ஆண்டில் "கீ" என்ற தனிப்பாடலுடன் புகழ் பெற்றது, இது தொடர்ச்சியாக ஒன்பது வாரங்களுக்கு சாதனை படைத்த கேபிஎஸ் தொலைக்காட்சியின் 'மியூசிக் பேங்க்' என்ற நிகழ்ச்சியில் முதலிடத்தைப் பிடித்துள்ளது.

## மேற்கோள்கள்

பகுப்பு:கொரியன் பரப்பிசை இசைக் குழுக்கள்
பகுப்பு:எஸ்.எம் என்டர்டெயின்மெண்ட் கலைஞர்கள்
டாடா எஃகு விலங்கியல் பூங்கா

**டாடா எஃகு விலங்கியல் பூங்கா** (*Tata Steel Zoological Park*) இந்தியாவின் சார்க்கண்ட் மாநிலம் ஜாம்சேத்பூர் நகரத்திற்கு அருகிலுள்ள சாக்சி கிராமத்தில்  ஜூபிலி பூங்காவின் ஒரு மூலையில் அமைந்துள்ளது.  டாடா எஃகு விலங்கியல் பூங்கா சுற்றுலாப்பூங்கா வகைகளில் சிறப்புப் பெயர் பெற்ற பூங்காவாகும். விலங்குகள் சுதந்திரமாக சுற்றித் திரியும் காடுகளுக்குள் சுற்றுலாப் பயணிகளும் பாதுகாப்புடன் பயணம் செய்தவாறே விலங்குகளை கண்டு இரசிக்க முடியும். பூங்காவிலுள்ள விலங்குகளைப் பற்றிய தகவல்களைக் கொடுக்கும் இயற்கை கல்வி மையத்தையும் சுற்றுலாவாசிகள் பார்வையிடலாம்.  ஜூபிலி ஏரியில் படகு சவாரி செய்து மகிழ்வதும் இயற்கைப் பாதையில் நடந்து போவதும் டாடா எஃகு விலங்கியல் பூங்காவிலுள்ள இதர சிறப்பம்சங்களாகும். 

டாடா எஃகு விலங்கியல் பூங்காவில் பல வகையான பாலூட்டிகள், ஊர்வன மற்றும் பறவைகள் உள்ளன. பொதுப்  பார்வைக்கு காட்டுப் பூனைகள், குள்ளநரி, வங்காள கீரிப்பிள்ளைகள், வௌவால்கள்  எலிகள் மற்றும் மூன்று கோடிட்ட அணில்கள் முதலிய விலங்குகள் தென்படும். மேலும், 36 வகையான பறவைகள் மற்றும் பல்வேறு ஊர்வன வகை விலங்குகளையும் இங்கு காணலாம்.  
## மேற்கோள்கள்

## புற இணைப்புகள்
* பொன்விழா பூங்கா, ஜாம்சேத்பூர்

பகுப்பு:சார்க்கண்டு
பகுப்பு:இந்திய விலங்கியல் பூங்காக்கள்
கய்டு (11 ஆம் நூற்றாண்டு)

**கய்டு** (அண். 1025 - 1100) என்பவர் போர்சிசின் இனக்குழுவைச் சேர்ந்த மங்கோலிய ஆட்சியாளர் ஆவார். இவர் போடோன்சார் முன்ஹாக்கின் (அண். 850-900) எள்ளுப் பேரன் ஆவார். கய்டுவின் கொள்ளுப் பேரன் தான் காபூல் கான் (இறப்பு 1149). காபூல் கானின் கொள்ளுப் பேரன் செங்கிஸ் கான் (1162-1227).

## உசாத்துணை
மங்கோலியர்களின் இரகசிய வரலாறு

## வெளி இணைப்புகள்

* *Монголын нууц товчоо* (Ц.Дамдинсүрэн)
* René Grousset - *The empire of steppes*

## மேற்கோள்கள்

பகுப்பு:1020கள் பிறப்புகள்
பகுப்பு:போர்சிசின்
உலகாச்சி

**உலகாச்சி கான்** (இறப்பு 1257) என்பவர் நீல நாடோடிக் கூட்டம் மற்றும் தங்க நாடோடிக் கூட்டத்தின் மூன்றாவது கான் ஆவார். இவர் 1257 ஆம் ஆண்டு ஒரு வருடத்திற்கும் குறைவான காலத்திற்கு ஆட்சி புரிந்தார்.

## வாழ்க்கை
உலகாச்சி என்பவர் சர்தக் கானின் மகனா அல்லது தம்பியா என்று தெளிவாக தெரியவில்லை. சர்தக் இறந்தவுடன் மோங்கே கான் உலகாச்சிக்கு தங்க நாடோடிக் கூட்டத்தின் கான் என்ற பட்டத்தை உடனடியாக வழங்கினார். உலகாச்சி தனது 10வது வயதில் ஆட்சிக்கு வந்தார். இவருக்கு அரச பிரதிநிதியாக போரக்சின் செயல்பட்டார். உலகாச்சி ஆட்சியில் இருக்கும் போதே இறந்தார். எச். எச். ஹோவொர்த் என்ற வரலாற்றாசிரியர் தனது சித்தப்பா பெர்கே ஆட்சிக்கு வருவதற்கு உதவி செய்வதற்காக உலகாச்சி பதவி விலகியதாக கூறுகிறார். ஏனெனில் பெர்கே தான் பதவியேற்ற உடன் உருசியாவிற்கு உலகாச்சி என்ற பெயருடைய ஒரு நபரை அனுப்பினார்.

## பரம்பரை

* செங்கிஸ் கான்
* சூச்சி
* படு கான்
* **உலகாச்சி**

## வெளி இணைப்புகள்

* The Mongol Khâns

## உசாத்துணை


பகுப்பு:1257 இறப்புகள்
பகுப்பு:தங்க நாடோடிக் கூட்டத்தின் கான்கள்
சுற்றுச்சூழல் மறுவாழ்வுக்கான வன ஆராய்ச்சி மையம்

**சுற்றுச்சூழல் மறுவாழ்வுக்கான வன ஆராய்ச்சி மையம்** (*Forest Research Centre for Eco-Rehabilitation*)(FRCER) என்பது தேராதூனில் உள்ள இந்திய வன ஆராய்ச்சி மற்றும் கல்வி குழுவின் கீழ் செயல்படும் ஒரு மேம்பட்ட மையமாகும். இது 1992இல் உத்திரப் பிரதேசத்தில் உள்ள பிரயாகராஜ் (அலகாபாத்)  நிறுவப்பட்டது. கிழக்கு உத்தரப்பிரதேசம், வடக்கு பீகார் மற்றும் உத்திரப் பிரதேசம் மற்றும் மத்தியப் பிரதேசத்தின் விந்தியன் மண்டலத்தில் உள்ள சமூக வனவியல் மற்றும் சுற்றுச்சூழல் மறுவாழ்வு துறையில் தொழில்சார் சிறப்பை வளர்ப்பது மற்றும் இந்த மையத்தின் நோக்கமாகும்.

## ஆராய்ச்சி

* நடவு பங்கு மேம்பாட்டுத் திட்டம் (பி.எஸ்.ஐ.பி)
* தரிசு நில மேம்பாடு
* வேளாண்-வனவியல் மாதிரிகளின் வளர்ச்சி
* காடழிப்பு மூலம் வெட்டியெடுக்கப்பட்ட பகுதிகளை மீட்பது
* சுற்றுச்சூழல் அமைப்பின் உற்பத்தித்திறன்
* சிசே மரம் அழிவு குறித்த ஆய்வுகள்

## மேலும் காண்க

* இந்திய வனவியல் ஆராய்ச்சி மற்றும் கல்வி குழு
* வன அறிவியல் மையங்கள்

## மேற்கோள்கள்
 

பகுப்பு:ஆய்வு நிறுவனங்கள்
வன அடிப்படையிலான வாழ்வாதாரங்கள் மற்றும் விரிவாக்க மையம்

**வன அடிப்படையிலான வாழ்வாதாரங்கள் மற்றும் விரிவாக்க மையம்** (*Centre for Forest Based Livelihood and Extension*) என்பது திரிபுராவில் அகர்தலாவில் அமைந்துள்ள ஒரு மேம்பட்ட ஆராய்ச்சி மையமாகும். இது இந்தியாவின் சுற்றுச்சூழல் மற்றும் வனத்துறை அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ஐ.சி.எஃப்.ஆர்.இ) கீழ் செயல்படுகிறது.

## மேலும் காண்க

* இந்திய வனவியல் ஆராய்ச்சி மற்றும் கல்வி குழு
* இந்தியாவில் சுற்றுச்சூழல் மற்றும் வன ஆராய்ச்சி நிறுவனங்களின் பட்டியல்
* வன அறிவியல் மையங்கள்

## மேற்கோள்கள்

பகுப்பு:ஆய்வு நிறுவனங்கள்